รัฐบาลไทย-ข่าวทำเนียบรัฐบาล-เช็คก่อนแชร์! ดีอีเอสเตือนอย่าหลงเชื่อข่าวปลอม เสียชีวิตบนทางหลวง ได้รับเงินชดเชย-ปากกาในสนามเลือกตั้งเขียนแล้วหมึกหายเอง
วันเสาร์ที่ 13 พฤษภาคม 2566
เช็คก่อนแชร์! ดีอีเอสเตือนอย่าหลงเชื่อข่าวปลอม เสียชีวิตบนทางหลวง ได้รับเงินชดเชย-ปากกาในสนามเลือกตั้งเขียนแล้วหมึกหายเอง
เช็คก่อนแชร์! ดีอีเอสเตือนอย่าหลงเชื่อข่าวปลอม เสียชีวิตบนทางหลวง ได้รับเงินชดเชย-ปากกาในสนามเลือกตั้งเขียนแล้วหมึกหายเอง
กระทรวงดิจิทัลเพื่อเศรษฐกิจและสังคม(ดีอีเอส)เผยข่าวปลอมอุบัติเหตุเสียชีวิตบนทางหลวงได้รับเงินชดเชย15,000บาทขึ้นแท่นอันดับหนึ่งในรอบสัปดาห์ขณะที่ข่าวปลอมด้านผลิตภัณฑ์เพื่อสุขภาพ-ออมสินปล่อยสินเชื่อปลอดหนี้ผ่านเพจMymoและข่าวปลอมปากกาในสนามเลือกตั้งกาแล้วหมึกล่องหนติดTop 5คนสนใจมากที่สุด!
ดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอีเอส)และโฆษกกระทรวงฯฝ่ายข้าราชการประจํากล่าวถึงผลการมอร์นิเตอร์และรับแจ้งข่าวปลอมของศูนย์ต่อต้านข่าวปลอมระหว่างวันที่ 5 - 11พฤษภาคม2566พบข้อความที่เข้ามาทั้งหมด3,214,246ข้อความโดยมีข้อความที่ต้องดําเนินการตรวจสอบ(Verify)ทั้งสิ้น222ข้อความทั้งนี้ช่องทางที่มีการพบเบาะแสมากที่สุดคือข้อความที่มาจากSocial listeningจํานวน195ข้อความตามมาด้วยการแจ้งเบาะแสผ่านLine Officialจํานวน27ข้อความรวมเรื่องที่ต้องดําเนินการตรวจสอบทั้งหมด145เรื่องและจากการประสานงานกับหน่วยงานที่เกี่ยวข้องได้รับผลการตรวจสอบกลับมาแล้ว76เรื่องส่วนใหญ่อยู่ในกลุ่มนโยบายรัฐบาลรองลงมากลุ่มผลิตภัณฑ์เพื่อสุขภาพ
ทั้งนี้ดีอีเอสได้แบ่งข่าวปลอมที่ได้รับความสนใจเป็น4กลุ่มประกอบด้วย
กลุ่มที่1ข่าวปลอมเรื่องนโยบายรัฐบาลข่าวสารทางราชการความสงบเรียบร้อยของสังคมขัดศีลธรรมอันดีและความมั่นคงภายในประเทศจํานวน72เรื่องอาทิครม.อนุมัติถอนเงินชราภาพได้ก่อน30%กดรับสิทธิ์ผ่านลิงก์sso.vip-line.cc ,กฟภติดต่อประชาชนแจ้งขอให้ผู้ใช้ไฟรับคิวอาร์โค้ดติดตั้งมิเตอร์,คลิปวิดีโอเจ้าหน้าที่กกต.กาบัตรเลือกตั้งกันเองเป็นต้น
กลุ่มที่2ข่าวปลอมเรื่องผลิตภัณฑ์สุขภาพวัตถุอันตรายเครื่องสําอางรวมถึงสินค้าและบริการที่ผิดกฎหมายจํานวน49เรื่องอาทิ เมื่ออาหารติดคอการยกมือขึ้นช่วยให้อาเจียนอาหารออกมาได้
กลุ่มที่3ข่าวปลอมเรื่องภัยพิบัติจํานวน12เรื่องอาทิกรมอุตุฯเตือน47จังหวัดเตรียมรับมือพายุถล่มทั่วไทยแรงขึ้น10เท่าฝนแรงลมกระหน่ําเป็นต้น
กลุ่มที่4ข่าวปลอมเศรษฐกิจจํานวน12เรื่องอาทิปตท.เปิดโอกาสให้เป็นเจ้าของpttด้วยเงิน1,100บาทรับเงินปันผลได้ทุกวัน,ตลาดหลักทรัพย์แห่งประเทศไทยร่วมกับบมจ.อมตะคอร์ปอเรชันเปิดให้ลงทุนเริ่มต้น1,259บาทรับเงินปันผล15-30%เป็นต้นทั้งนี้ประเด็นข่าวที่เกี่ยวกับโควิด-19 พบจํานวน3เรื่อง
อย่างไรก็ตามเมื่อพิจารณาจากข่าวปลอมที่ได้รับความสนใจลําดับต้นๆในสัปดาห์ล่าสุดนี้พบว่าส่วนใหญ่เป็นข่าวด้านนโยบายรัฐบาลข่าวสารทางราชการ
สําหรับข่าวที่ได้รับความสนใจและประชาชนเข้ามามีส่วนร่วม(Engagement)มากที่สุด10อันดับได้แก่
อันดับที่1 :อุบัติเหตุเสียชีวิตบนทางหลวงได้รับเงินชดเชยจากกรมทางหลวง15,000บาท
อันดับที่2 :ลดความมันหนังศีรษะและอาการผมร่วงด้วยเกลือผสมแชมพู
อันดับที่3 :ธ.ออมสินปล่อยสินเชื่อสร้างงานสร้างอาชีพปลอดชําระ6งวดแรกผ่านเพจMymoเงินด่วน
อันดับที่4 : ปากกาในสนามเลือกตั้งใช้แล้วหมึกจะจางหายเอง
อันดับที่5 :นอนหลับไม่เต็มอิ่มปัสสาวะบ่อยทรงตัวไม่อยู่เพราะทํางานหนักเกินไปจนสมองขาดกําลังจากไต
อันดับที่6 : ออมสินปล่อยกู้สินเชื่อสวัสดิการสู้ภัยโควิดผ่านเพจสินเชื่อเงินด่วน
อันดับที่7 :ใช้เนยแท้ทาเคลือบแผลน้ําร้อนลวกช่วยแก้ปวดลดตุ่มพองใส
อันดับที่8 :รถโดยสาร-รถบรรทุกที่มีค่าควันดําเกินกําหนดมีโทษปรับ2หมื่นบาท
อันดับที่9 :ดื่มน้ําต้มหญ้างวงช้างและอ้อยดําช่วยรักษามะเร็งปอด
อันดับที่10:กรมพัฒนาฝีมือแรงงานรับคนทํางานฝีมือรายรับ600 - 1,500บาทต่อชิ้นงาน
“ขอให้ประชาชนตระหนักรู้เท่าทันข่าวปลอมที่ถูกแพร่กระจายอยู่บนโซเชียล/ออนไลน์เมื่อได้รับข่าวสารข้อมูลควรตรวจสอบให้รู้เท่าทันรอบด้านเลือกเชื่อเลือกแชร์เพื่อป้องกันความเสียหายที่จะเกิดขึ้นโดยสามารถติดตามและแจ้งเบาะแสผ่านช่องทางต่างๆของศูนย์ต่อต้านข่าวปลอมดังนี้สายด่วนGCC 1111ต่อ87ตลอด24ชั่วโมงwww.antifakenewscenter.com/ twitter.com/AFNCThailandและไลน์@antifakenewscenter”ดร.เวทางค์ กล่าว
_____________